Objava izreka odločbe o vpisu sprememb pri politični stranki v register političnih strank in grafične upodobitve znaka stranke:

Številka odločbe: 2153-4/2012/21 (00723-03)

V register političnih strank se pri politični stranki Stranka za napredek krajevnih skupnosti, s kratico imena SZNKS in s sedežem v Kranju, Slovenski trg 38, ter z matično številko: 4050096000, vpiše sprememba statuta, sprememba imena v: SKS Stranka krajevnih skupnosti, skrajšano ime: Stranka krajevnih skupnosti, sprememba kratice imena v: SKS, sprememba znaka, sprememba programa in sprememba zastopnika stranke. Znak stranke sestavljajo stilizirana grafična upodobitev gorske krajine ter krajevnega in urbanega okolja z objekti, stanovanjskimi stavbami, hišami, drevesi in cerkvijo. Pod grafično upodobitvijo je kratica imena stranke »SKS«, pri čemer sta črki »S« v temno modri barvi, črka »K« pa v temno rdeči barvi. Nad kratico poteka ukrivljena temno rdeča linija. Pod kratico je napis »STRANKA« v temno modri barvi ter napis »KRAJEVNIH SKUPNOSTI« v temno rdeči barvi. 

Kot novi zastopnik stranke se vpiše Primož Bavdek, roj. 9. 12. 1974, državljan Republike Slovenije, s stalnim prebivališčem: Na Vidmu 9, Zgornja Besnica.

